hu hu hu hu hu hu hu hu hu hu hu hu nl hu cs de hu hu en hu oc hu ca hu en hu hu hu hu hu hu hu eo hu ast hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu ca en hu en cs de hu sk hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca mhr id hbs_lat de eo es eu fr it ms nl pl pt ro ru hbs_lat sk hbs_lat oc fy pl fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. március 2.
Ugrás a navigációhoz Ugrás a kereséshez
A Wikimédia Commons tartalmaz Alsóerdőfalva témájú médiaállományokat.
Alsóerdőfalva (1892-ig Újleszna, szlovákul: Nová Lesná, németül: Neu Walddorf) község Szlovákiában, az Eperjesi kerületben, a Poprádi járásban.
Poprádtól 8 km-re északnyugatra, Magastátra központjától 4 km-re délkeletre, a Magas-Tátra délkeleti lábánál fekszik. Területének egy része a Tátrai Nemzeti Parkhoz tartozik. Érinti a Tátravillamos.
Területe már a korai kőkorban lakott volt, a vonaldíszes kerámiák népe lakott ezen a vidéken. Kerültek elő bronzeszközök a bronzkorból is.
A szász telepeseket IV. Béla magyar király hívta be a területre a tatárjárás után. A települést Berzeviczyek alapították a 14. században és 1848-ig birtokolták. A falut 1315-ben említik először „villa Menhardi” néven. 1318-ban „Menartwaltorph”, 1405-ben „Erdeufalwa alias Menardwaldorf”, 1469-ben „Felsewerdewfalwa” néven említi oklevél.
A 16. században Szepesvár uradalomához tartozott. A 18. század végén a Berzeviczy és a Horváth-Sztancsics családok birtoka. 1787-ben 66 házában 402 lakos élt.
A 18. század végén Vályi András így ír róla: „Ó, és Új Leszna, Alt, und Neu Valldorf. Két német falu Szepes Várm. Ó Lesznának földes Ura Berzeviczi Uraság, fekszik Millenbachhoz nem meszsze, és annak filiája; Új Lesznának pedig földes Ura Horváth Úr, ez fekszik Nagy Szalókhoz közel, és annak filiája, lakosai katolikusok, határbéli földgyeik néhol soványak, legelőjök, és mind a’ két féle fájok van.”[2]
1828-ban 76 háza volt 546 lakossal. Lakói kendertermesztésből, fuvarozásból, házalásból éltek.
Fényes Elek 1851-ben kiadott geográfiai szótárában így ír a faluról: „Ó és Új Leszna, két egymáshoz közel fekvő német falu, Szepes vmegyében, Kakas-Lomniczhoz nyugotra egy órányira, a Tátra alatt igen gyönyörü vidéken. Az elsőben lakik 120 kath., 487 evang., a másodikban 79 kath., 414 evang. lélek. Mind a két helységben van kath. és evang. templom. F. u. Berzeviczy, Szepesházy, Teőke. Késmárkhoz 3 óra.”[3]
A trianoni diktátumig Szepes vármegye Szepesszombati járásához tartozott, majd Csehszlovákiához csatolták.
A II. világháború után a németeket kitelepítették. 1993 óta Szlovákiához tartozik. Ma lakói egyre inkább a tátrai idegenforgalomból élnek.
1910-ben 452, többségben német lakosa volt, jelentős cigány kisebbséggel.
2001-ben 1435 lakosából 1325 fő szlovák volt.
2011-ben 1519 lakosából 1397 fő szlovák.
Evangélikus templom, háttérben a Lomnici-csúcs
Angyali üdvözlet temploma a 13. század második felében épült kora gótikus stílusban, 1815-ben klasszicista stílusban építették át.
Klasszicista evangélikus temploma 1792-ben épült, 1859-ben a tűzvész után felújították.
A község évente megrendezi a Still János Emlékverseny elnevezésű nemzetközi hegyi futóversenyt Alsóerdőfalva és a Tarajka között.
Alsóerdőfalván született Johann Breyer(wd) (1925. május 30. – 2014. július 22.) SS-tag, 1944 decemberéig az Auschwitz II.-Birkenau munkatábor Halálfejes Gárdájának tagja.[4]
↑ Počet obyvateľov SR k 31. 12. 2019
↑ Vályi András: Magyar Országnak leírása I–III. Buda: Királyi Universitás. 1796–1799.
↑ Fényes Elek: Magyarország geographiai szótára, mellyben minden város, falu és puszta, betürendben körülményesen leiratik. Pest: Fényes Elek. 1851.
↑ Archivált másolat. [2014. szeptember 24-i dátummal az eredetiből archiválva]. (Hozzáférés: 2014. szeptember 23.)
A Poprádi járás települései
Alsóerdőfalva (Nová Lesná) ·  Batizfalva (Batizovce) ·  Csorba (Štrba) ·  Erzsébetháza (Kravany) ·  Gánóc (Gánovce) ·  Gerlachfalva (Gerlachov) ·  Hernádfalu (Spišské Bystré) ·  Hernádfő (Vikartovce) ·  Javorina (Tatranská Javorina) ·  Lándzsásötfalu (Hôrka) ·  Lucsivna (Lučivná) ·  Magastátra (Vysoké Tatry) ·  Malompatak (Mlynica) ·  Menguszfalva (Mengusovce) ·  Nagyszalók (Veľký Slavkov) ·  Ószelec (Hozelec) ·  Savnik (Spišský Štiavnik) ·  Stóla (Štôla) ·  Szépfalu (Šuňava) ·  Svábfalva (Švábovce) ·  Szepesjánosfalva (Jánovce) ·  Szepestapolca (Spišská Teplica) ·  Szepesvéghely (Hranovnica) ·  Szvit (Svit) ·  Teplicska (Liptovská Teplička) ·  Vernár ·  Védfalu (Vydrník) ·  Zár (Ždiar)
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Alsóerdőfalva&oldid=24732564”
A Poprádi járás települései
Lefordítandó cikkekre való utalást tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 2., 21:00
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.